Satay (filem)

Satay merupakan sebuah filem komedi Melayu yang diterbitkan di Singapura pada tahun 1958. Satay diterbitkan dalam bentuk filem hitam putih tanpa warna.

Satay mula ditayangkan pada 3 Januari 1958 di pawagam seluruh negara dan penampilkan Wahid Satay, Addie Ali, Salmah Ahmad, Puteh Lawak dan ramai lagi.

Plot
Satay (Aiddie Ali), berumur tiga tahun, seorang anak yatim piatu yang dijaga oleh Pak Ali (Dollah Sarawak) yang menghidap penyakit T.B. Pak Ali ingin mencarikan seorang ayah untuk Satay di sebuah taman. Kamil (Wahid Satay), yang baru putus cinta dengan kekasihnya Fatimah (Salmah Ahmad), disebabkan ayah Kamil memandang kedudukan Fatimah tidak setaraf dengan Kamil. Kamil yang patah hati sedang memandu kereta mewahnya ke sebuah taman dimana Pak Ali memilih Kamil sebagai orang yang layak menjadi ayah angkat Satay dan memberitahu padanya yang Kamil itu adalah ayahnya.

Walaupun enggan, Kamil terpaksa menerima Satay atas tuduhan khalayak ramai di taman. Dia membawa Satay merayau-rayau di sekeliling bandar Singapura. Fatimah dan keluarga Kamil amat tertarik dengan kehadiran Satay dalam kehidupan mereka, sehingga siapakah yang akan berhak untuk menjaga Satay buat selama-lamanya?

Pelakon
 Wahid Satay sebagai Kamil
 Aiddie Ali sebagai Satay
 Salmah Ahmad sebagai Fatimah
 Puteh Lawak sebagai Yusof
 Halimah sebagai Zainon
 Shariff Medan sebagai Datuk Musa
 Siti Tanjung Perak sebagai Ramlah
 Mahmud Jun sebagai Yaacub
 Salmah Ibrahim sebagai Halimah
 Salleh Ghani sebagai Osman
 Dollah Sarawak sebagai Ali
 Aman Belon sebagai Kassim
 Mohd Ibrahim
 Kuswadinata
 Raja Ismail
 Salmah Ibrahim

Penerbitan
Filem Satay diarah oleh pengarah K. M. Basker pada 1958.

Lihat juga
 Filem Malaysia tahun 1958

Rujukan

Kategori:Filem 1958
Kategori:Filem Malaysia tahun 1958
Kategori:Filem arahan K. M. Basker
Kategori:Filem komedi
Kategori:Filem bahasa Melayu